Izziņa par atzinumos sniegtajiem iebildumiem

**Likumprojekta grozījumi likumā “Par grāmatvedību”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. |  | **Izglītības un zinātnes ministrija:**Likumprojekts “Grozījumi likumā “Par grāmatvedību”” paredz ārpakalpojumu grāmatveža profesiju noteikt par reglamentēto profesiju. Saskaņā ar Eiropas Parlamenta un Padomes 2005.gada 7.septembra direktīvas 2005/36/EK par profesionālo kvalifikāciju atzīšanu (turpmāk – direktīva 2005/36/EK) 4. pantu ārpakalpojumu grāmatveža profesijā būs jāveic ārvalstīs iegūtas profesionālās kvalifikācijas atzīšana saskaņā ar likumā “Par reglamentētajām profesijām un profesionālās kvalifikācijas atzīšanu” noteikto kārtību. Līdz ar to ir nepieciešams sagatavot attiecīgus grozījumus likumā “Par reglamentētajām profesijām un profesionālās kvalifikācijas atzīšanu” un Ministru kabineta noteikumos:  - Ministru kabineta 2017. gada 19. septembra noteikumi Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”,- Ministru kabineta 2006.gada 6.jūnija noteikumi Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”.Saskaņā ar direktīvas 2005/36/EK 59. pantu informācijai par katru reglamentēto profesiju ir jābūt iekļautai Eiropas Komisijas reglamentēto profesiju datu bāzē, norādot profesionālajai darbībai attiecīgajā profesijā izvirzītās prasības, uzraudzības institūciju kontaktinformāciju un sniedzot citas prasītās ziņas. Ja Valsts ieņēmumu dienests tiks noteikts par institūciju, kas izsniedz profesionālās kvalifikācijas atzīšanas apliecības reglamentētajās profesijās saskaņā ar likuma “Par reglamentētajām profesijām un profesionālās kvalifikācijas atzīšanu” 57. pantu, ir paredzams, ka Valsts ieņēmumu dienesta pienākumos ietilps arī aktuālas informācijas par ārpakalpojumu grāmatveža profesiju uzturēšana Eiropas Komisijas Reglamentēto profesiju datu bāzē, kā arī savā institūcijas tīmekļvietnē būs jāizveido sadaļa, kurā personas no ārvalstīm var saņemt informāciju par profesionālās kvalifikācijas atzīšanas kārtību.Ievērojot minēto, nepieciešams papildināt likumprojekta anotācijas:1) I sadaļas 2.punktu ar informāciju par profesionālās kvalifikācijas atzīšanu reglamentētajās profesijās;2) IV sadaļas 1. punktu ar minētajiem normatīvajiem aktiem, kuros nepieciešami grozījumi. | **Netiek ņemts vērā:**Likumprojekts neparedz ieviest jaunu reglamentēto profesiju, bet gan paredz ieviest licenci, jeb speciālo atļauju grāmatvedības ārpakalpojumu sniegšanai. Grāmatvedības ārpakalpojumu sniegšana nav uzskatāma par jaunu profesiju, bet gan par pakalpojumu, kura sniegšanai ir nepieciešama 4.līmeņa profesionālā kvalifikācija, kuru apliecina diploms vai apliecība grāmatvedības, ekonomikas, vadības vai finanšu jomā. Grāmatvedības ārpakalpojumu sniedzēju licencēšana neietekmē grāmatveža profesiju tādā apmērā, ka liegtu personai strādāt par grāmatvedi, ja tai nav atbilstoša kvalifikācija, tādēļ nav uzskatāma par reglamentētai profesijai līdzvērtīgu ierobežojumu. Grāmatvedības ārpakalpojums ir viens no pakalpojumiem, ko var sniegt grāmatvedis, taču ņemot vērā šim pakalpojumam piemītošo risku un starptautiskos standartus noziedzīgi iegūtu līdzekļu legalizācijas novēršanā, šī konkrētā pakalpojuma sniedzējiem tiek izvirzītas papildu prasības, tai skaitā attiecībā uz profesionālo kvalifikāciju, jo licencēšanas mērķis ir celt pakalpojumu kvalitāti, nodrošināt sākotnējo kontroli un mazināt noziedzīgi iegūtu līdzekļu legalizācijas risku. |  |  |
| 2. |  | **Izglītības un zinātnes ministrija (starpministriju sanāksme):**Uztur nepieciešamību ieviest reglamentētu profesiju | **Netiek ņemts vērā:**Sniegta papildu argumentācija. Likumprojekts neparedz ieviest jaunu reglamentēto profesiju, bet gan paredz ieviest licenci, jeb speciālo atļauju grāmatvedības ārpakalpojumu sniegšanai. Grāmatvedības ārpakalpojumu sniegšana nav uzskatāma par jaunu profesiju, bet gan par pakalpojumu, kura sniegšanai ir nepieciešams atbilst konkrētām prasībām, tai skaitā iecelt atbildīgo personu. Grāmatvedības ārpakalpojumu sniedzēju licencēšana neietekmē grāmatveža profesiju tādā apmērā, ka liegtu personai strādāt par grāmatvedi, ja tai nav atbilstoša kvalifikācija, tādēļ nav uzskatāma par reglamentētai profesijai līdzvērtīgu ierobežojumu. Grāmatvedības ārpakalpojums ir viens no pakalpojumiem, ko var sniegt grāmatvedis, taču ņemot vērā šim pakalpojumam piemītošo risku un starptautiskos standartus noziedzīgi iegūtu līdzekļu legalizācijas novēršanā, šī konkrētā pakalpojuma sniedzējiem tiek izvirzītas papildu prasības, tai skaitā attiecībā uz profesionālo kvalifikāciju, jo licencēšanas mērķis ir celt pakalpojumu kvalitāti, nodrošināt sākotnējo kontroli un mazināt noziedzīgi iegūtu līdzekļu legalizācijas risku. Atbilstoši likuma Par grāmatvedību 3.panta trešās daļas 1.punktā noteiktajam grāmatvedis ir fiziskā persona, kuras kvalifikācija atbilst Ministru kabineta noteiktajai grāmatveža ceturtā vai trešā līmeņa kvalifikācijai un kuras kompetenci apliecina attiecīgs izglītības dokuments (diploms vai apliecība), kā arī tāda fiziskā persona, kuras kompetenci attiecīgajos grāmatvedības jautājumos apliecina pieredze vai atbilstošs sertifikāts un kura veic grāmatveža pienākumus. Ministru kabineta 2017.gada 23.maija noteikumu Nr.264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” 453.punktā tiek noteikta atsevišķā grupa “3313”, kura sevī iekļauj dažādus gramatvedības specialistus, kuriem ir nepieciešama ceturtā līmeņa kvalifikācija, savukārt neviens no šiem speciālistiem netiek kvalificēts kā ārpakalpojuma grāmatvedis. Tādējādi var pieņemt, ka nepastāv tāda profesija kā ārpakalpojuma grāmatvedis. Šo faktu papildus apliecina, tas ka ārpakalpojuma grāmatveža definīcija ir noteikta likuma Par grāmatvedību 3.panta trešās daļas 2.punktā, kas paredz, ka grāmatvedis kļūst par ārpakalpojuma grāmatvedi tad, kad tas uzņēmumam sniedz pakalpojumu, pamatojoties uz rakstveida līgumu ar uzņēmumu (izņemot darba līgumu). Galvenais kritērijs, kas atšķir grāmatvedi no ārpakalpojuma grāmatveža ir pakalpojuma daba (ārpakalpojums), tādējādi arī licencēšanas prasības tiek attiecinātas nevis uz konkrētu profesiju, bet gan uz pakalpojumu. Licence ir atļauja veikt kādu darbību, konkrētajā gadījumā - sniegt pakalpojumu. Konkrētu izglītības prasību noteikšana, lai saņemtu ārpakalpojuma licenci nav uzskatāma par grāmatveža profesiju reglamentējošu mehānismu, bet gan par atļauju sniegt konkrētu pakalpojumu, jo attieksies uz pakalpojumu nevis profesiju. Turklāt visi grāmatvedības profesijas pārstāvji joprojām varēs turpināt strādāt par grāmatvežiem un tikt nodarbināti grāmatvedības ārpakalpojumu sniedzējos, savukārt licences prasībām būs jāatbilst tikai ārpakalpojuma sniedzēja atbildīgajai personai. Ņemot vērā iepriekš minēto, kā arī to, ka prasības grāmatveža profesijai nemainās, nav pamatots pieņēmums, ka, ieviešot ārpakalpojuma grāmatvežu licencēšanu, tiktu reglamentēta grāmatveža profesija vai ieviesta jauna ārpakalpojuma grāmatveža profesija. |  |  |
| 3. |  | **Izglītības un zinātnes ministrija (elektroniskā saskaņošana 03.10.2019.):**Uztur nepieciešamību ieviest reglamentētu profesiju | **Netiek ņemts vērā:**Jo pastāv līdzvērtīgi juridiski risinājumi, kas pat pie obligātas personu sertificēšanas neparedz to iekļaušanu reglamentētu profesiju sarakstā – sertificēti darba aizsardzības speciālisti. Piemēram, saskaņā ar Darba aizsardzības likuma 1.panta un 11.punktu kompetents speciālists ir speciālists, kurš ir kompetents veikt darba vides iekšējo uzraudzību uzņēmumā un kura kompetence novērtēta Ministru kabineta noteiktajā kārtībā. Likumprojektā ietvertās profesionālās kvalifikācijas prasības par ārpakalpojumu sniegšanu atbildīgajam grāmatvedim pēc būtības ir mazāk ierobežojošas un vieglāk izpildāmas kā sertificētam darba aizsardzības speciālistam izvirzītās prasības (piem. atbilstoša profesionālā kvalifikācija - grāmatvedības, ekonomikas, vadības vai finanšu jomā). |  |  |
| 4. |  | **Valsts kanceleja (elektroniskā saskaņošana 03.10.2019.):**1) Izprotot un atbalstot pasākumus, kas vērsti uz nozares sakārtošu un noziedzīgu iegūtu līdzekļu legalizācijas riska mazināšanu, vienlaikus aicinām ņemt vērā Deklarācijas par Artura Krišjāņa Kariņa vadītā Ministru kabineta iecerēto darbību 11. un 236. punktu, Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 236.2. pasākumu, Valsts pārvaldes reformu plāna (pieņemts ar Ministru kabineta 2017. gada 24. novembra rīkojumu Nr. 701 "Par Valsts pārvaldes reformu plānu 2020") 8.3. uzdevumu un Latvijas Trešā nacionālā atvērtās pārvaldības rīcības plāna (pieņemts ar Ministru kabineta 2017. gada 7. novembra rīkojumu Nr. 633 "Par Latvijas Trešo nacionālo atvērtās pārvaldības rīcības plānu") 8. apņemšanos un izveidot tādu grāmatvedības ārpakalpojumu sniedzēju tiesisko regulējumu, kas neradītu papildu administratīvo slogu uzņēmējiem un papildus izdevumus šādas sistēmas administrēšanai valsts pārvaldē, bet sekmētu un nodrošinātu valsts pārvaldes iestāžu rīcībā jau esošo kontroles rīku pilnvērtīgu izmantošanu un tālāku pilnveidošanu.Izvērtējot papildināto anotāciju, joprojām nevar gūt pārliecību, ka ārpakalpojumu grāmatvežu licencēšana būtu samērīgākais riska mazināšanas instruments. Līdz ar to uzturam savu 1. iebildumu attiecībā uz alternatīvo risinājumu izvērtējumu, veicot to pēc būtības un pēc vienotiem kritērijiem. Piemēram, uzņēmējdarbības veidu (NACE) kodu klasifikāciju sakārtošana, nodalot attiecīgi apvienotos (69.20) pakalpojumu veidus atsevišķi, obligāta pienākuma grāmatvedības ārpakalpojumu sniedzēju reģistrācijai publiskā reģistrā noteikšana (pārskatot un pilnveidojot procesu), esošo kontroles rīku (piemēram, ārpakalpojuma grāmatvežu obligātās civiltiesiskās apdrošināšanas ievērošanas kontrole, licencētu grāmatvedības programmu izmantošanas kontrole, noziedzīgi iegūtu līdzekļu legalizācijas un sankciju risku vadības sistēmu pārbaude) izmantošanas un uzraudzības pilnveide. | **Netiek ņemts vērā:**Valsts kancelejas sniegtie argumenti ir pretrunīgi un pēc jēgas neatbilst likumprojekta mērķim un tā anotācijā sniegtajam pamatojumam, turklāt ir pretrunā Pasākumu plāna noziedzīgi iegūtu līdzekļu legalizācijas un terorisma finansēšanas risku ierobežošanai 2017.-2019.gadam 5.4.apakšpunktā un Valsts iestāžu darba plānā ēnu ekonomikas ierobežošanai no 2016. līdz 2020.gadam noteiktajam. Neviens no Valsts kancelejas minētajiem piemēriem neatbilst FATF (Finanšu darbību darba grupa) sākotnējās ieejas (*angl. entry controls*) principiem un nevar tikt uzskatīts par risinājumu, kas nodrošinās augstu efektivitāti noziedzīgi iegūtu līdzekļu legalizācijas novēršanas jomā. Turklāt adekvātu ieejas kontroles prasību neieviešana augsta riska ne-finanšu sektora nozarē apdraud valsts spēju demonstrēt būtisku progresu FATF starptautiskās sadarbības pārskata grupai (ICRG).  |  |  |
| 5. |  | **Valsts kanceleja (elektroniskā saskaņošana 03.10.2019.):**2) Lūdzam papildināt anotācijas I. sadaļas 2.punktu ar paskaidrojumu, kas ļautu gūt pārliecību par definēto mērķu (grāmatvedības pakalpojumu kvalitātes un sabiedrības uzticamības publiskiem pārskatiem uzlabošanās, uzticēšanās valsts pārvaldei un tautsaimniecības stiprināšanās) un izvēlētā risinājuma (licencēšanas ieviešana vienam pakalpojumu sniegšanas veidam, paredzot, ka profesionālās kvalifikācijas prasībām ir jāatbilst vismaz vienai personai, kas ir atbildīga par grāmatvedības ārpakalpojumu sniegšanu juridiskajā personā) savstarpējo atbilstību. | **Netiek ņemts vērā:**Nevar noliegt, ka augstākā grāmatveža profesionālā kvalifikācija nodrošinās augstākas kvalitātes grāmatvedības pakalpojumu. Savukārt grāmatvedības pakalpojumu kvalitātei ir tieša saikne ar uzticamību publiskiem pārskatiem. Šis pieņēmums nav likumprojekta izstrādātāja izvirzīts, bet gan tiek citēts no juridiskās literatūras, ko savā atzinuma ir lietojusi Eiropas Komisija. Ņemot vērā iepriekš minēto, nav pamata pieņemt, ka no esošās anotācijas redakcijas nevar gūt pārliecību par izvēlēta risinājuma atbilstību definēto mērķu efektīvai sasniegšanai.  |  |  |
| 6. |  | **Valsts kanceleja (elektroniskā saskaņošana 03.10.2019.):**3) Lai varētu izdarīt secinājumus par veikto pārkāpumu īpatsvaru, lūdzam papildināt anotācijas 6. lpp sniegto statistiku (“VID konstatējot būtiskus pārkāpumus grāmatvedības kārtošanā, papildsodu – tiesību atņemšanu 2013. gadā ir piemērojis 113 valdes locekļiem, 2014. gadā - 93 valdes locekļiem un 2015. gadā - 124 valdes locekļiem”) ar datiem par kopējo uzņēmumu skaitu, kas tika izvērtēti šajās pārbaudēs. | **Netiek ņemts vērā:**Minētā statistika ir tikai viens no faktoriem, kas liecina par nepieciešamību ieviest konkrētas profesionālās kvalifikācijas prasības. Savukārt iebildumu neesamība attiecībā uz profesionālās kvalifikācijas prasībām, nerada nepieciešamību papildināt likumprojekta anotāciju ar papildu statistiku, kas nav publiski pieejama un ir (manuāli) jāiegūst. Anotācijā ir sniegta atsauce uz statistikas avotu, proti, cita likumprojekta anotāciju. Ņemot vērā, ka šis likumprojekts ir stājies spēkā, nevar piekrist viedoklim, ka esošā statistika, kurai nav izšķiroša nozīmē problēmas analīzē, ir nepietiekami precīza un būtu par iemeslu likumprojekta nevirzīšanai tālāk. Sektora pārkāpumu īpatsvaru apliecina piemērotu sankciju par NILLTPFN likuma pārkāpumiem skaits un Finanšu izlūkošanas dienesta un VID veiktais grāmatvedības ārpakalpojumu nozares riska novērtējums, kurā secināts, ka sektoram ir augsts, vidēji augsts risks.  |  |  |
| 7. |  | **Valsts kanceleja (elektroniskā saskaņošana 03.10.2019.):**4) Lūdzam papildināt anotācijas I. sadaļas 2. punktu ar papildu argumentiem licencēšanas efektivitātei (paredzēts, ka licencēšana nodrošinās “efektīvu darbības uzsākšanas kontroli”, “efektīvu esošo izglītības prasību pārbaudes mehānismu”, sniedzot piemērus no līdzīgām/saistītām nozarēm un demonstrējot izvēlētā risinājuma, t.sk. risinājuma ieviešanas un uzturēšanas izmaksu pamatotību, kā arī ievērošanas gatavību no lietotāju perspektīvas (“licencēšanas mehānisms ir vismazāk personu tiesību ierobežojošs un atbilst zemākajam tirgus ieejas standartam, kas ir līdzvērtīgs reģistrācijai publiskā reģistrā”). | **Netiek ņemts vērā:**Anotācijā jau ir sniegts plašs situācijas izvērtējums un argumentu kopums par to, kā licencēšana nodrošinās efektivitāti un kādēļ tā ir labāks risinājums kā reģistrācija publiskā reģistrā. Likumprojekta izstrādes gaitā ir notikušas plašas diskusijas ar nozares profesionāļus apvienojošām organizācijām, tai skaitā par licencēšanas izmaksām. Fakts, ka nozares profesionāļiem argumenti ir skaidri un pietiekami, kā arī to atbalsts izvēlētajam licencēšanas mehānismam, apliecina, ka tam sabiedrības vairākumam, kuru skar likumprojekts, nav nepieciešami papildus argumenti.  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

izsludināts VSS – 18.07.2019.

 starpministriju sanāksme – 11.09.2019.

 elektroniskā saskaņošana – 03.10.2019.

|  |
| --- |
| Datums: |
|  |  |
| Saskaņošanas dalībnieki: | Tieslietu ministrija, Aizsardzības ministrija, Ekonomikas ministrija, Iekšlietu ministrija, Izglītības un zinātnes ministrija, Labklājības ministrija, Vides aizsardzības un reģionālās attīstības ministrija, Valsts kanceleja, Latvijas brīvo arodbiedrību savienība, Latvijas Tirdzniecības un rūpniecības kamera, Latvijas Republikas Grāmatvežu asociācija, Latvijas Darba devēju konfederācija, Latvijas Zvērinātu revidentu asociācija , AS “Latvijas finieris”. |
|  |  |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija, Valsts kanceleja, Latvijas Tirdzniecības un rūpniecības kamera, Latvijas Darba devēju konfederācija, Ekonomikas ministrija, Latvijas Republikas Grāmatvežu asociācija, Vides aizsardzības un reģionālās attīstības ministrija, AS “Latvijas finieris”, Izglītības un zinātnes ministrija. |
|  |
| Uz starpministriju sanāksmi neieradās:  | Tieslietu ministrija, Aizsardzības ministrija, Vides aizsardzības un reģionālās attīstības ministrija |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Vispārīgs iebildums** | **Latvijas Republikas Grāmatvežu asociācija:**Likumprojektā ietvertā termina jēdziens “ārpakalpojuma grāmatvedis” ir maldinošs, tiek uzsvērts priekšstats tikai uz fizisku personu. Latvijas Republikas Grāmatvežu asociācija iesaka mainīt terminu uz “grāmatvedības ārpakalpojumu sniedzējs”, kura izpratnē ir gan fiziska, gan juridiska persona. Nav skaidri formulētas atbildīgā grāmatveža funkcijas un atbildība (likumprojekta 3.panta trešās daļas 2. punkts) – vai atbildīgais grāmatvedis atbild par licences saņemšanu, vai Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasību ievērošanu, vai kvalitātes nodrošināšanas jautājumiem grāmatvedības firmā, vai arī par sagatavoto gada pārskatu kvalitāti, u.c. Latvijas Republikas Grāmatvežu asociācija uzskata, ka precīzi jānoformulē atbildīgā grāmatveža funkcijas un atbildība, jo šim jautājumam ir noteicoša nozīme tālākā regulējuma (tostarp, Ministru kabineta noteikumu) izstrādē. Jautājumam ir būtiskā ietekme uz grāmatvedības ārpakalpojumu nozares turpmākās darbības attīstību. Turklāt likumprojektā nav norādīts atbildīgo grāmatvežu skaits, kuri jānodarbina attiecīgajā praksē, kas savukārt, neatbilst likumprojekta mērķim – celt grāmatvedības pakalpojuma kvalitāti. Likumprojekts paredz citā starpā licences apturēšanu un anulēšanu (likumprojekta 15.3 pants), kuru piemēro ārpakalpojuma grāmatvedim (ja pakalpojumu sniedzējs ir juridiska persona, tad firmai). Licences apturēšanas un anulēšanas gadījumā likumprojektā nav atrunāta atbildīgo grāmatvežu atbildības pakāpe un veids. Nav skaidrs, kādā veidā VID nodrošinās grāmatvedības ārpakalpojumu sniedzēju uzraudzību. Atbilstoši Starptautiskās grāmatvežu federācijas (IFAC) izdotajiem dokumentiem (tostarp, profesionālas darbības standartiem profesionāliem grāmatvežiem, tai skaitā, kuri sniedz grāmatvedības ārpakalpojumus – 1.Starptautisko kvalitātes kontroles standartu, starptautiskiem atzīšanas kritērijiem, SMOs) un iedibināto pasaules praksi, ar uzraudzības jautājumiem saprot pasākumu kopumu, kas izpaužas profesionālās darbības kvalitātes nodrošināšanas pārbaudē un profesionālās ētikas normas ievērošanas kontrolē, kā arī sūdzību izskatīšanu un disciplināru sodīšanu par profesionālu standartu un ētikas normu neievērošanu. Savukārt likumprojektā ietvertais regulējums ir vērsts uz Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma piemērošanas jautājumiem grāmatvedības ārpakalpojumu sniedzēju praksēs un neietver regulējumu attiecībā uz grāmatvedības ārpakalpojumu sniedzēju kvalitātes nodrošināšanas jautājumiem un ētikas kodeksa normu izpildi, kā arī neparedz atbildību par pārkāpumiem norādītajās jomās. Latvijas Republikas grāmatvežu asociācija, būdama IFAC dalīborganizācija, iedibināja un ievieš praksē uzraudzības mehānismu atbilstoši IFAC norādījumiem un rekomendācijām grāmatvedības ārpakalpojumu sniedzējiem, un iesaka likumprojektā pārņemt IFAC uzraudzības modeli. Jāatzīmē, ka Latvijas Republikas grāmatvežu asociācija biedri – grāmatvedības ārpakalpojumu sniedzēji ir ieguvuši tiesības, un viņiem ir pienākums izmantot IFAC izdotos dokumentus, ieskaitot Starptautisko profesionālo ētikas kodeksu. Atbilstoši OECD paustam viedoklim, grāmatvedības ārpakalpojumu sniedzējiem savā darbā ir jānodrošina neatkarība, kas ir viens no Ētikas kodeksa pamatprincipiem. Iesakām likumprojektā ietvert nosacījumus uzņēmumiem, firmām u.tml., kuri būs tiesīgi izsniegt kompetenci un pieredzi apliecinošus sertifikātus. Piemēram, “kompetenci apliecinošs dokuments (apliecība, sertifikāts), ir tāds dokuments, ko izsniegusi Latvijas likumdošanas kartībā akreditēta sertifikācijas iestāde vai kuras izsniegtais sertifikāts ir starptautiski atzīts”. Likumprojekts neparedz prasības grāmatvedības ārpakalpojumu sniedzējiem tādās jomās, kā profesionālās kvalifikācijas pārbaude un uzturēšana, kā to paredz IFAC Starptautiskie izglītības standarti (International Education Standards, IES), kā arī prasības LRGA profesionālā grāmatveža sertifikāta vai ISO kompetences sertifikāta pretendentiem/ sertificētiem grāmatvežiem. Latvijas Republikas grāmatvežu asociācija uzskata, ka likumprojekts ir jāpapildina ar norādītajām prasībām, tai skaitā attiecībā uz tālākizglītības nepieciešamību grāmatvedības ārpakalpojumu sniedzējiem, kā arī normu, ka atbildīgā grāmatveža kvalifikāciju apliecina arī Latvijas Republikas grāmatvežu asociācija profesionālā grāmatveža sertifikāts vai ISO kompetences sertifikāts. Latvijas Republikas grāmatvežu asociācija un SIA “Grāmatvežu sertifikācijas centrs” izsniedz grāmatvežu kompetenci apliecinošus sertifikātus, uztur sertificēto personu reģistru, seko līdzi sertificēto personu tālāk apmācībai, pieprasot iesniegt regulārās atskaites par profesionālās izglītības regulāru paaugstināšanu kursos un semināros. Latvijas Republikas grāmatvežu asociācijas un SIA “Grāmatvežu sertifikācijas centrs” sertificēto personu saraksts ir publiski pieejams.Lai risinātu iepriekš aprakstīto situāciju un padarītu ārpakalpojumu grāmatvežu licencēšanu par efektīvu, likumprojekts ir jāpapildina ar normu, kas paredz Latvijas Republikas Grāmatvežu asociācijas iesaistīšanu licencēšanas mehānismā, piemēram, paredzot sadarbību starp VID un Latvijas Republikas Grāmatvežu asociāciju grāmatvedības ārpakalpojumu sniedzēju uzraudzībā, tālākizglītības un citos ar grāmatvedības ārpakalpojumu sniedzēju licencēšanu saistītajos jautājumos. Ņemot vērā iepriekš minēto, Latvijas Republikas Grāmatvežu asociācija lūdz Finanšu ministriju nodrošināt iespēju apspriest kopā dotā likumprojekta redakciju. | **Panākta vienošanās starpministriju sanāksmē**Iebildums par jēdziena “ārpakalpojuma grāmatvedis” precizēšanu netiek ņemts vērā, jo šāds jēdziens tiek lietots arī citos normatīvajos aktos, tai skaitā attiecībā uz juridiskām personām. Iebildums par grāmatveža funkciju un atbildību noteikšanu netiek ņemts vērā, jo ārpakalpojumu grāmatvežu licencēšana nemaina atbildīgo grāmatvežu funkcijas, tādējādi nav pamats uzskatīt, ka līdz ar šiem grozījumiem būtu nepieciešams precizēt atbildīgo grāmatvežu funkcijas vai atbildību, kā arī ka nav nepieciešams precizēt grāmatveža funkcijas un atbildību, jo to savā starpā uz civiltiesisku darījumu (līguma) pamata noteiks iesaistītās puses. Atbildīgo darbinieku skaits nav noteikts, jo nav plānots sasaistīt apkalpoto klientu skaitu vai apgrozījumu ar juridiskās personas licencēto atbildīgo pārstāvju skaitu. Iebildums par ārpakalpojuma grāmatvežu atbildības pakāpi licences apturēšanas gadījumā netiek ņemts vērā, jo licenci varēs anulēt par būtiskiem Noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) likuma pārkāpumiem, tādējādi arī personas atbildība tiks vērtēta atbilstoši Administratīvā procesa likumam kontekstā ar NILLTPFN likumā noteikto. Grāmatvedības ārpakalpojumu sniedzēju uzraudzību Valsts ieņēmumu dienests veiks Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma uzraudzības ietvaros, papildus ņemot vērā Valsts ieņēmumu dienesta rīcība esošo informāciju par sniegto grāmatvedības pakalpojumu kvalitāti (pārskatu un atskaišu iesniegšanas kvalitāte, disciplīna). Iebildums par sertifikācijas standartu ieviešanu netiek ņemts vērā, jo Latvijas Republikas Grāmatvežu asociācijas piedāvātais mehānisms pārlieku sašaurinātu to personu loku, kas būtu tiesīgas sniegt grāmatvedības ārpakalpojumu un radītu pārlieku lielu administratīvo slogu grāmatvedības ārpakalpojuma sniedzējiem un licencējošai iestādei (nepieciešamība pēc starptautisko organizāciju atzītiem sertifikātiem, kuri līdz šim nav bijuši obligāti, normatīvos aktos nenostiprinātu ētikas normu piemērošana). |  |
| 2. | **Latvijas Darba devēju konfederācija:**Latvijas darba devēju konfederācija iebilst pret likumprojekta 3.pantu Finanšu ministrijas redakcijā. Likumprojekta 3.pantā ir noteikts, ka ārpakalpojuma grāmatveža darbība ir atļauta, ja tam Ministru kabineta noteiktajā kārtībā ir izsniegta licence grāmatvedības ārpakalpojumu sniegšanai. Saskaņā ar Gada pārskatu un konsolidēto gada pārskatu likuma 31.panta “Gada pārskata un konsolidētā gada pārskata revīzija (pārbaude)” pirmo un trešo daļu uzņēmumam ir jāsaņem zvērināta revidenta ziņojums, kas jau ietver apstiprinājumu par veiktu grāmatvedības pārbaudi:“(1) Šā likuma [3.panta](https://likumi.lv/ta/id/277779#p3) pirmās daļas 1.punktā minētas sabiedrības sagatavoto gada pārskatu, ja tā ir vidēja vai liela sabiedrība vai ja tās pārvedami vērtspapīri ir iekļauti regulētajā tirgū, kā arī koncerna mātes sabiedrības sagatavoto konsolidēto gada pārskatu revidē (pārbauda) un par veiktās revīzijas (pārbaudes) rezultātiem revidenta ziņojumu sniedz zvērināts revidents (vairāki zvērināti revidenti) vai zvērinātu revidentu komercsabiedrība atbilstoši likumam "Par zvērinātiem revidentiem".(3) Gada pārskata vai konsolidētā gada pārskata revīzija (pārbaude) ietver arī grāmatvedības pārbaudi, lai noskaidrotu, vai tā atbilst grāmatvedību reglamentējošo normatīvo aktu prasībām. Gada pārskata vai konsolidētā gada pārskata revīzijā (pārbaudē) arī noskaidro, vai ir ievērotas gada pārskata un konsolidētā gada pārskata sagatavošanu reglamentējošo normatīvo aktu prasības”. Priekšlikums - papildināt likumprojektu, ka licence grāmatvedības ārpakalpojumu sniegšanai nav jāsaņem, kad grāmatvedības ārpakalpojumi tiek sniegti vienas uzņēmumu grupas ietvaros, ja par uzņēmumu grupu tiek sagatavots konsolidētais gada pārskats. | **Panākta vienošanās starpministriju sanāksmē**Anotācija papildināta ar pamatojumu, kādēļ nepieciešams ieviest grāmatvedības ārpakalpojumu sniedzēju licencēšanu. Atbilstoši Eiropas Parlamenta un Padomes Direktīvas (ES) 2015/849 (2015. gada 20. maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK 45.panta pirmajai daļai, dalībvalstis prasa, lai atbildīgie subjekti, kas ir kādas grupas sastāvā, īstenotu grupas mēroga politiku un procedūras, tostarp datu aizsardzības politiku un grupā noteikto informācijas apmaiņas politiku un procedūras nelikumīgi iegūtu līdzekļu legalizēšanas un teroristu finansēšanas apkarošanas nolūkos. Minēto politiku un procedūras dalībvalstīs un trešās valstīs efektīvi īsteno filiāļu un to meitasuzņēmumu līmenī, kuros tiem pieder lielākā kapitāla daļa. Ņemot vērā to, ka likumprojekta mērķis ir ieviest sākotnējās NILLTPFN kontroles un to, ka grupas uzņēmumi nav atbrīvoti no NILLTPFN likuma prasību izpildes, arguments par atbrīvošanu no licencēšanas, ja zvērināts revidents pārbauda konsolidēto gada pārskatu ir pretrunā plānotā normatīvā regulējuma mērķim, tādējādi nav ņemams vērā. | **Attiecīgi precizēta anotācija (4.lpp).** |
| 3. | **AS Latvijas finieris:**Vēršam Jūsu uzmanību, ka saskaņā ar Latvijas Republikas Gada pārskatu un konsolidēto gada pārskatu likuma 91.panta “Gada pārskata un konsolidētā gada pārskata revīzija (pārbaude)” pirmo un trešo daļu uzņēmumam ir jāsaņem zvērināta revidenta ziņojums, kas jau ietver apstiprinājumu par veiktu grāmatvedības pārbaudi. Līdz ar to AS Latvijas Finieris uzskata un lūdz papildināt augstāk minēto likumprojektu, ka licence grāmatvedības ārpakalpojumu sniegšanai nav jāsaņem, kad grāmatvedības ārpakalpojumi tiek sniegti vienas uzņēmumu grupas ietvaros, ja par uzņēmumu grupu tiek sagatavots konsolidēts gada pārskats. | **Panākta vienošanās starpministriju sanāksmē**Anotācija papildināta ar pamatojumu, kādēļ nepieciešams ieviest grāmatvedības ārpakalpojumu sniedzēju licencēšanu. Atbilstoši Eiropas Parlamenta un Padomes Direktīvas (ES) 2015/849 (2015. gada 20. maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK 45.panta pirmajai daļai, dalībvalstis prasa, lai atbildīgie subjekti, kas ir kādas grupas sastāvā, īstenotu grupas mēroga politiku un procedūras, tostarp datu aizsardzības politiku un grupā noteikto informācijas apmaiņas politiku un procedūras nelikumīgi iegūtu līdzekļu legalizēšanas un teroristu finansēšanas apkarošanas nolūkos. Minēto politiku un procedūras dalībvalstīs un trešās valstīs efektīvi īsteno filiāļu un to meitasuzņēmumu līmenī, kuros tiem pieder lielākā kapitāla daļa. Ņemot vērā to, ka likumprojekta mērķis ir ieviest sākotnējās NILLTPFN kontroles un to, ka grupas uzņēmumi nav atbrīvoti no NILLTPFN likuma prasību izpildes, arguments par atbrīvošanu no licencēšanas, ja zvērināts revidents pārbauda konsolidēto gada pārskatu ir pretrunā plānotā normatīvā regulējuma mērķim, tādējādi nav ņemams vērā. | **Attiecīgi precizēta anotācija (4.lpp).** |
| 4. | **Likumprojekta 1.pants:** Izteikt 3.panta trešās daļas 2.punktu šādā redakcijā: “2) ārpakalpojumu grāmatvedis ir persona, kura, pamatojoties uz rakstveida līgumu ar uzņēmumu (izņemot darba līgumu), apņemas sniegt vai sniedz klientam grāmatvedības pakalpojumus un kuras kvalifikācija, ja pakalpojuma sniedzējs ir fiziska persona, atbilst vismaz Ministru kabineta noteiktajai grāmatveža ceturtā līmeņa kvalifikācijai, ko apliecina attiecīgs izglītības dokuments (diploms vai apliecība) un kuram ir vismaz trīs gadu pieredze grāmatvedības jomā. Ja pakalpojuma sniedzējs ir juridiska persona, Ministru kabineta noteiktajai grāmatveža ceturtā līmeņa kvalifikācijai atbilst atbildīgais grāmatvedis, kas ir uzņēmuma vadītājs vai dalībnieks, vai darbinieks, kurš sniedz klientam grāmatvedības pakalpojumus.” | **Latvijas Zvērinātu revidentu asociācija**:LZRA ieskatā, ieviešot ārpakalpojuma grāmatvežu licencēšanu likumprojektā piedāvātajā kārtībā, netiktu mazināti identificētie riski, kas saistās ar visu grāmatvežu izmantošanu noziedzīgi iegūtu līdzekļu legalizācijā, vien panākta jauna smagnēja administratīvā sloga izveide. Vienlaikus, LZRA atbalsta iniciatīvu par grāmatvedības pakalpojumu sniedzēju obligātās, minimālās kvalifikācijas noteikšanu – ceturtā līmeņa kvalifikācija, kuru apliecina diploms vai apliecības grāmatvedības, ekonomikas, vadības vai finanšu jomā. | Ņemts vērāŅemot vērā, ka regulējums attiecas tikai uz atsevišķu grāmatvežu pakalpojumu - grāmatvedības ārpakalpojumu sniegšanu, jānorāda, ka viens no likumprojekta mērķiem ir mazināt noziedzīgi iegūtu līdzekļu legalizācijas risku un tā sasniegšanai izvēlētie līdzekļi nerada nesamērīgu administratīvo slogu, ir izvēlēti atbilstoši sasniedzamajam mērķim un ņemot vērā sabiedrības intereses. Attiecībā uz obligātās, minimālās kvalifikācijas noteikšanu likumprojekts ir precizēts atbilstoši LZRA priekšlikumam. | **Izteikt likumprojekta 1.pantu šādā redakcijā:** “Izteikt 3.panta trešās daļas 2.punktu šādā redakcijā: “2) ārpakalpojuma grāmatvedis ir persona, kura, pamatojoties uz rakstveida līgumu ar uzņēmumu (izņemot darba līgumu), apņemas sniegt vai sniedz klientam grāmatvedības pakalpojumus un kuras kvalifikācija atbilst vismaz Ministru kabineta noteiktajai ceturtā līmeņa kvalifikācijai, ko apliecina attiecīgs izglītības dokuments (diploms vai apliecība) grāmatvedības, ekonomikas, vadības vai finanšu jomā un kuram ir vismaz trīs gadu pieredze grāmatvedības jomā. Ja ārpakalpojuma grāmatvedis ir juridiska persona, ārpakalpojuma grāmatveža kvalifikācijai atbilst atbildīgais grāmatvedis, kas ir uzņēmuma vadītājs vai dalībnieks, vai darbinieks, kurš atbild par grāmatvedības ārpakalpojuma sniegšanu.”” |
| 5. | **Likumprojekta 1.pants:**“Izteikt 3.panta trešās daļas 2.punktu šādā redakcijā: “2) ārpakalpojuma grāmatvedis ir persona, kura, pamatojoties uz rakstveida līgumu ar uzņēmumu (izņemot darba līgumu), apņemas sniegt vai sniedz klientam grāmatvedības pakalpojumus un kuras kvalifikācija atbilst vismaz Ministru kabineta noteiktajai ceturtā līmeņa kvalifikācijai, ko apliecina attiecīgs izglītības dokuments (diploms vai apliecība) grāmatvedības, ekonomikas, vadības vai finanšu jomā un kuram ir vismaz trīs gadu pieredze grāmatvedības jomā. Ja ārpakalpojuma grāmatvedis ir juridiska persona, ārpakalpojuma grāmatveža kvalifikācijai atbilst atbildīgais grāmatvedis, kas ir uzņēmuma vadītājs vai dalībnieks, vai darbinieks, kurš atbild par grāmatvedības ārpakalpojuma sniegšanu.”” | **Latvijas Republikas Grāmatvežu asociācija (starpministriju sanāksme):**Priekšlikums precizēt atbildīgo personu loku un atbildīgās personas formulējumu likumprojekta pirmajā pantā**.** | Ņemts vērāPrecizēts likumprojekta 1.pantā ietvertais atbildīgo personu loks, lai tas sakristu ar augstākās vadības pārstāvi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē. | **Izteikt likumprojekta 1.pantu šādā redakcijā:**Izteikt 3.panta trešās daļas 2.punktu šādā redakcijā: “2) ārpakalpojuma grāmatvedis ir persona, kura, pamatojoties uz rakstveida līgumu ar uzņēmumu (izņemot darba līgumu), apņemas sniegt vai sniedz klientam grāmatvedības pakalpojumus un kuras kvalifikācija atbilst vismaz ceturtā līmeņa profesionālajai kvalifikācijai, ko apliecina attiecīgs izglītības dokuments (diploms vai apliecība) grāmatvedības, ekonomikas, vadības vai finanšu jomā un kuram ir vismaz trīs gadu pieredze grāmatvedības jomā. Ja ārpakalpojuma grāmatvedis ir juridiska persona, ārpakalpojuma grāmatveža kvalifikācijai atbilst uzņēmuma valdes loceklis vai darbinieks, kurš atbild par grāmatvedības ārpakalpojuma sniegšanu.” |
| 6. | **Labklājības ministrija (starpministriju sanāksme):** Priekšlikums precizēt likumprojekta 1.pantā ietverto profesionālās kvalifikācijas formulējumu. | Ņemts vērāPrecizēts likumprojekta 1.pantā ietvertais profesionālās kvalifikācijas formulējums. | **Izteikt likumprojekta****1.pantu šādā redakcijā:**Izteikt 3.panta trešās daļas 2.punktu šādā redakcijā: “2) ārpakalpojuma grāmatvedis ir persona, kura, pamatojoties uz rakstveida līgumu ar uzņēmumu (izņemot darba līgumu), apņemas sniegt vai sniedz klientam grāmatvedības pakalpojumus un kuras kvalifikācija atbilst vismaz ceturtā līmeņa profesionālajai kvalifikācijai, ko apliecina attiecīgs izglītības dokuments (diploms vai apliecība) grāmatvedības, ekonomikas, vadības vai finanšu jomā un kuram ir vismaz trīs gadu pieredze grāmatvedības jomā. Ja ārpakalpojuma grāmatvedis ir juridiska persona, ārpakalpojuma grāmatveža kvalifikācijai atbilst uzņēmuma valdes loceklis vai darbinieks, kurš atbild par grāmatvedības ārpakalpojuma sniegšanu.” |
| 7. | **Likumprojekta 1.pants:**“Izteikt 3.panta trešās daļas 2.punktu šādā redakcijā: “2) ārpakalpojuma grāmatvedis ir persona, kura, pamatojoties uz rakstveida līgumu ar uzņēmumu (izņemot darba līgumu), apņemas sniegt vai sniedz klientam grāmatvedības pakalpojumus un kuras kvalifikācija atbilst vismaz ceturtā līmeņa profesionālajai kvalifikācijai, ko apliecina attiecīgs izglītības dokuments (diploms vai apliecība) grāmatvedības, ekonomikas, vadības vai finanšu jomā un kuram ir vismaz trīs gadu pieredze grāmatvedības jomā. Ja ārpakalpojuma grāmatvedis ir juridiska persona, ārpakalpojuma grāmatveža kvalifikācijai atbilst uzņēmuma valdes loceklis vai darbinieks, kurš atbild par grāmatvedības ārpakalpojuma sniegšanu.”” | **Tieslietu ministrija (elektroniskā saskaņošana 03.10.2019.) :**1. izskatot likumprojektu, konstatēta kolīzija starp likuma "Par grāmatvedību" 3. pantu un Maksātnespējas likuma 26. panta piekto daļu. Tieslietu ministrijas rīcībā esošā informācija liecina, ka praksē nodokļu administrācija minēto kolīziju risina, piemērojot likuma "Par grāmatvedību" regulējumu. Šāda pieeja ir pretrunā likumdevēja noteiktajam Maksātnespējas likumā, atbilstoši kuram maksātnespējas procesa administratoram paredzēts nepārprotams pienākums maksātnespējas procesā kārtot parādnieka grāmatvedību. Jo īpaši jāuzsver, ka šādas piemērošanas rezultātā mākslīgi tiek palielināti maksātnespējas procesa izdevumi, tādējādi samazinot kreditoriem, tai skaitā pašai nodokļu administrācijai, ja tā ir kreditors, izmaksājamās summas. Vēršam uzmanību, ka atbilstoši Maksātnespējas likuma regulējumam maksātnespējas procesa administrators ir augsti kvalificēts speciālists, kurš nodrošina maksātnespējas procesa efektīvu un likumīgu norisi. Maksātnespējas procesa administrators reizi divos gados kārto kvalifikācijas eksāmenu, kā arī kārtējās amata apliecības derīguma termiņā papildina savas profesionālās zināšanas, tai skaitā, grāmatvedības un finanšu jomā (sk. Maksātnespējas likuma 16.2 otro un sesto daļu; Ministru kabineta 2017. gada 30. maija noteikumu Nr. 288 "Maksātnespējas procesa administratora pretendentu apmācības, eksaminācijas kārtība, eksaminācijas komisijas darbības kārtība un maksātnespējas procesa administratoru amatā iecelšanas, atbrīvošanas, atcelšanas un atstādināšanas no amata un amata darbības apturēšanas kārtība" 3. un 89. punkts). Tāpat norādāms, ka atbilstoši grozījumiem Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā, kas stāsies spēkā 2020. gada 1. janvārī (sk. minētā likuma pārejas noteikumu 40. punktu), maksātnespējas procesa administrators tiks noteikts par vienu no minētā likuma subjektiem.Ievērojot minēto, lūdzam papildināt likumprojektu, iekļaujot tajā normas, kas nodrošina likumdevēja gribas saglabāšanu, proti, nodrošinot maksātnespējas procesa administratora iespēju īstenot Maksātnespējas likuma 26. panta piektajā daļā noteikto pienākumu. | Ņemts vērāPrecizēts likumprojekta 2.pants | **Izteikt likumprojekta****2.pantu šādā redakcijā:**Papildināt 3.pantu ar sesto daļu šādā redakcijā:“Maksātnespējas administrators, pildot Maksātnespējas likuma prasības, nav uzskatāms par ārpakalpojuma grāmatvedi.” |
| 8. | **Likumprojekts (vispārīgs priekšlikums)** | **Tieslietu ministrija (elektroniskā saskaņošana 03.10.2019.) :**2. Vienlaicīgi lūdzam papildināt likumprojektu ar grozījumu, kas paredz izslēgt likuma “Par grāmatvedību” 4. pantu. Grozījumi izdarāmi, pamatojoties uz 2019.gada 28.februārī pieņemto Komercnoslēpuma aizsardzības likumu, kā mērķis ir nodrošināt komercnoslēpuma efektīvu aizsardzību, kā arī definēt, kas ir komercnoslēpums. Komercnoslēpuma aizsardzības likuma 3.panta otrā daļa paredz komercnoslēpuma aizsardzības piemērošanas robežas grāmatvedībā, tādējādi likumā “Par grāmatvedību” nav nepieciešamas dublēt tiesību normas, kas attiecās uz komercnoslēpumu raksturojošo informāciju grāmatvedībā. | Ņemts vērāPrecizēts likumprojekta 4.pants | **Izteikt likumprojekta 4.pantu šādā redakcijā:**“Izslēgt 4.pantu.” |
| 9. | **Likumprojekta 3.pants:** Papildināt likumu ar 15.3 pantu šādā redakcijā: “**15.3 pants.** Ārpakalpojuma grāmatveža darbība ir atļauta, ja tam Ministru kabineta noteiktajā kārtībā ir izsniegta licence grāmatvedības ārpakalpojumu sniegšanai. Licences grāmatvedības ārpakalpojumu sniegšanai izsniegšanu un ārpakalpojuma grāmatvežu uzraudzību veic Valsts ieņēmumu dienests. Licenci grāmatvedības ārpakalpojumu sniegšanai izsniedz uz pieciem gadiem.Licences izsniegšanas, atjaunošanas, pārreģistrācijas, apturēšanas un anulēšanas kārtību, ierobežojumus licences saņemšanai, licences izsniedzošās institūcijas lēmumu apstrīdēšanas kārtību nosaka Ministru kabinets. Par grāmatvedības ārpakalpojumu sniegšanas licences izsniegšanu un pārreģistrāciju maksājama valsts nodeva, kuras apmēru un maksāšanas kārtību nosaka Ministru kabinets.”“ | **Tieslietu ministrija:**Likuma “Par grāmatvedību” 15.3 panta pirmā daļa paredz, ka licenci grāmatvedības ārpakalpojumu sniegšanai izsniedz uz pieciem gadiem. Tāpat projekts paredz, ka valsts nodeva maksājama gan par licences izsniegšanu, gan par tās pārreģistrāciju. Vēršam uzmanību uz to, ka saskaņā ar Eiropas Savienības Tiesas (turpmāk – EST) praksi licences izsniegšana uz noteiktu laiku var būt uzskatāma par ierobežojumu pakalpojumu sniegšanas brīvībai un komercdarbības brīvībai, kas ir pieļaujama tikai izņēmuma gadījumos būtiskās sabiedrības interesēs, pārējos gadījumos nosakot beztermiņa licences (sk. piemēram, EST spriedumu lietā*. C‑76/90 Säger v. Dennemeyer*). EST ir norādījusi, ka nepamatotas prasības attiecībā uz licences derīguma termiņu neatbilst arī proporcionalitātes principam (sk. EST spriedumu lietā *C‑390/99 Canal Satelite Digital*). Ievērojot minēto, lūdzam izvērtēt, vai attiecīgo mērķi nav iespējams efektīvi sasniegt ar citiem alternatīviem līdzekļiem, piemēram, paredzot beztermiņa licences darbības laiku ar tās anulēšanas iespējām, nosakot licences anulēšanas iespējas likumā noteiktos gadījumos. Gadījumā, ja projektā paredzētais licences darbības termiņš un pārreģistrācijas prasības uzskatāmas par pamatotām, lūdzam papildināt projekta anotāciju ar atbilstošu skaidrojumu. Lūdzam izvērtēt, vai projekta 3.pantā izteiktā 15.3 panta otrajā daļā paredzētais pilnvarojums Ministru kabinetam, proti, pilnvarojums noteikt licences izsniegšanas, atjaunošanas, pārreģistrācijas, apturēšanas un anulēšanas kārtību un ierobežojumus licences saņemšanai ir pietiekams, lai Ministru kabineta līmenī noregulētu visus ar licences izsniegšanu saistītos tiesiskos jautājumus. Tai skaitā norādām, ka ar vārdu “kārtība” pilnvarojošajās normās saprot procesuāla rakstura normas, bet ne materiāla rakstura normas. Ņemot vērā, ka projektā šobrīd nav ietvertas materiāla rakstura normas, piemēram, par nosacījumiem, pie kādiem licence tiek apturēta vai anulēta, tāpat šādu prasību noteikšanu neparedz arī projekta 3.pantā izteiktā 15.3 panta otrajā daļā minētā Ministru kabinetu pilnvarojošā tiesību norma, izsakām šaubas, vai projekta 3.pantā izteiktā 15.3 panta otrajā daļā paredzētais deleģējums ir pietiekams. Ievērojot minēto, lūdzam attiecīgi papildināt projektu, ietverot tajā būtiskākos privātpersonām adresētos licences saņemšanas, apturēšanas vai anulēšanas nosacījumus, vai arī attiecīgi precizēt pilnvarojumu Ministru kabinetam, vienlaikus skaidrojot pilnvarojuma apjomu un būtību projekta anotācijas IV sadaļā atbilstoši Ministru kabineta 2009. gada 15. decembra instrukcijai Nr. 19 “Tiesību akta projekta sākotnējās ietekmes izvērtēšanas kārtība”. | Ņemts vērāLikumprojekts papildināts ar nepieciešamo deleģējumu. Likumprojekta anotācijā sniegts pamatojums licences termiņa samērīgumam. | **Izteikt likumprojekta 5.pantu šādā redakcijā:** ”3.Papildināt likumu ar 15.3pantu šādā redakcijā:“15.3 pants. Ārpakalpojuma grāmatveža darbība ir atļauta, ja tam Ministru kabineta noteiktajā kārtībā ir izsniegta ārpakalpojuma grāmatveža licence. Ārpakalpojuma grāmatveža licences izsniegšanu un ārpakalpojuma grāmatvežu uzraudzību veic Valsts ieņēmumu dienests. Ārpakalpojuma grāmatveža licenci izsniedz uz pieciem gadiem.Licences izsniegšanas, atjaunošanas, pārreģistrācijas, apturēšanas un anulēšanas prasības un kārtību, ierobežojumus licences saņemšanai, licences izsniedzošās institūcijas lēmumu apstrīdēšanas kārtību nosaka Ministru kabinets. Par ārpakalpojuma grāmatveža licences izsniegšanu un pārreģistrāciju maksājama valsts nodeva, kuras apmēru un maksāšanas kārtību nosaka Ministru kabinets.””**Attiecīgi precizēta arī likumprojekta anotācija** **(8.lpp).** |
| 10. | **Likumprojekta 5.pants:** Papildināt likuma sadaļu “Informatīva atsauce uz Eiropas Savienības direktīvu” ar atsauci šādā redakcijā:“Likumā iekļautas tiesību normas, kas izriet no Eiropas Parlamenta un Padomes 2015.gada 20.maija direktīvas 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes regulu (ES) Nr. 684/2012 un atceļ Eiropas Parlamenta un Padomes direktīvu 2005/60/EK un Komisijas direktīvu 2006/70/EK. | **Tieslietu ministrija:**Lūdzam precizēt projekta 5.pantu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 164. – 166.punkta prasībām. Vēršam uzmanību, ka gadījumā, ja normatīvajā aktā iekļauj informatīvu atsauci uz vairākām Eiropas Savienības direktīvām, atsauces uz direktīvām raksta atsevišķos punktos katru direktīvu atsevišķā punktā), tos numurējot ar arābu cipariem. | Ņemts vērā | **Papildināt likumprojektu ar 7.pantu šādā redakcijā:** Izteikt informatīvo atsauci uz Eiropas Savienības direktīvu šādā redak­cijā: “**Informatīva atsauce uz Eiropas Savienības direktīvām** “Likumā iekļautas tiesību normas, kas izriet no:1) Eiropas Parlamenta un Padomes 2009.gada 16.septembra direktīvas 2009/101/EK par to, kā vienādošanas nolūkā koordinēt nodrošinājumus, ko dalībvalstis prasa no sabiedrībām Līguma 48.panta otrās daļas nozīmē, lai aizsargātu sabiedrību dalībnieku un trešo personu intereses (Kodificēta versija) (Dokuments attiecas uz EEZ);2) Eiropas Parlamenta un Padomes 2015.gada 20.maija direktīvas 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes regulu (ES) Nr. 684/2012 un atceļ Eiropas Parlamenta un Padomes direktīvu 2005/60/EK un Komisijas direktīvu 2006/70/EK.”” |
| 11. | **Likumprojekta sākotnējās ietekmes novērtējuma ziņojums (anotācija)** | **Ekonomikas ministrija:**Ekonomikas ministrija atbalsta pasākumus, kas vērsti uz nozares sakārtošu un noziedzīgu iegūtu līdzekļu legalizācijas riska mazināšanu, taču nevar piekrist likumprojekta 3.pantā paredzētajai ārpakalpojumu grāmatvežu licencēšanai, jo šāda norma Ekonomikas ministrijas ieskatā palielina administratīvo slogu gan valsts, gan uzņēmēju pusē. Vienlaikus jāņem vērā, ka, lai sakārtotu nozari un mazinātu riskus ārpakalpojumu grāmatvedības pakalpojumu sniegšanā līdz šim ieviesta ārpakalpojumu grāmatvežu obligātā civiltiesiskā apdrošināšana, līdz ar to, ieviešot papildus licencēšanas pasākumu, būtu jāņem vērā tas, vai minētais pasākums ir vienīgais un vismazāk ierobežojošākais līdzeklis. Saskaņā ar Brīvas pakalpojumu sniegšanas likuma 6.panta pirmo daļu pakalpojuma sniegšanas ierobežojumu var noteikt, ja tas ir pamatots ar sabiedrības interešu ievērošanu, nav diskriminējošs un ir samērīgs. Saskaņā ar Brīvas pakalpojumu sniegšanas likuma 6.panta trešo daļu, pakalpojuma sniegšanas ierobežojums ir samērīgs, ja: tas ir vērsts uz sabiedrības interešu aizsardzību; labums, ko sabiedrība tā rezultātā iegūst, ir lielāks nekā pakalpojuma sniedzēja tiesību vai mantisko interešu ierobežojums; sabiedrības intereses nevar pietiekami aizsargāt ar mazāk ierobežojošiem līdzekļiem. Ņemot vērā iepriekš minēto, kā arī vērtējot likumprojektu un anotāciju nevar secināt, ka ārpakalpojumu grāmatvežu sertifikācija būtu vienīgais un samērīgākais riska mazināšanas instruments. Līdz ar to lūdzam ārpakalpojumu grāmatvežu licencēšanu aizstāt ar ārpakalpojumu grāmatvedības darbības paziņošanas reģistrāciju un vienlaikus paredzot pilnvērtīgu līdz šim ieviesto kontroles rīku izmantošanu un uzraudzību. | **Panākta vienošanās starpministriju sanāksmē**Anotācijā sniegts skaidrojums, kādēļ licencēšana ir uzskatāma par atbilstošu un samērīgu risinājumu. | **Attiecīgi precizēta anotācija (4.-8.lpp).** |
| 12. | **Ekonomikas ministrija (starpministriju sanāksme):**Priekšlikums papildināt licencēšanas prasību izvērtējumu salīdzinājumā ar citām alternatīvām. | **Ņemts vērā** | **Attiecīgi precizēta anotācija (5. un 7.-8.lpp).** |
| 13. | **Latvijas Tirdzniecības un rūpniecības kamera:**Latvijas Tirdzniecības un rūpniecības kamera atbalsta Ministrijas centienus ieviest Finanšu darījumu darba grupas (FATF) standartiem un Eiropas padomes Moneyval grupas rekomendācijām atbilstošus risinājumus tajās neregulēto profesiju nozarēs, kuras pakļautas augstam noziedzīgi iegūtu līdzekļu legalizācijas riskam. Vienlaikus, ievērojot Latvijas Tirdzniecības un rūpniecības kameras biedru paustos apsvērumus, Latvijas Tirdzniecības un rūpniecības kamera izsaka turpmāk norādītos iebildumus par likumprojektu.Atbilstoši likumprojekta anotācijai, Moneyval eksperti piektās kārtas izvērtējumā norādījuši, ka nepieciešams izvērtēt grāmatvedības pakalpojumu sniedzēju licencēšanas iespēju, jo grāmatvedības ārpakalpojumu sniedzējiem ir izvirzītas nepietiekami stingras prasības darbības uzsākšanai. Likumprojekta anotācijā norādīts, ka licencēšana nav vienīgais iespējamais mehānisms. Kā izriet no likumprojekta anotācijas, likumprojekta mērķis ir pēc būtības sakārtot tās neregulēto profesiju nozares, kuras ir pakļautas augstam noziedzīgi iegūtu līdzekļu legalizācijas riskam. Ievērojot minēto, nevar piekrist likumprojektā iekļautajam ārpakalpojumu grāmatvežu licencēšanas modelim. Latvijas Tirdzniecības un rūpniecības kameras ieskatā likumprojekta mērķa sasniegšanai pietiekama būtu grāmatvežu reģistrācija (darbības paziņošana) publiskā reģistrā. Latvijas Tirdzniecības un rūpniecības kameras ieskatā, pirmkārt, ārpakalpojuma grāmatvežu licencēšana nesamērīgi palielinās administratīvo slogu šādiem uzņēmējiem, otrkārt, pieprasīs papildus resursu ieguldījumus reģistra turētājam un uzraugam – Valsts ieņēmumu dienestam. Treškārt, lai arī var piekrist likumprojekta anotācijā definētajiem nozares riska elementiem, iepazīstoties ar likumprojektu un tā anotāciju, nevar secināt, ka ārpakalpojuma grāmatvežu licencēšana būtu vienīgais un samērīgākais nozares risku mazināšanas vai izslēgšanas instruments. Latvijas Tirdzniecības un rūpniecības kameras likumprojekta izstrādes darba gaitā vairākkārt uzsvērusi, ka likumprojekta mērķu sasniegšanai piemērota būtu grāmatvežu reģistrācijas (jeb darbības paziņošanas) ieviešana, vienlaikus nodrošinot pilnvērtīgu esošo nozares kontroles mehānismu izmantošanu. Proti, Latvijas Tirdzniecības un rūpniecības kameras ierosina veidot tādu grāmatvedības pakalpojumu sniedzēju tiesisko regulējumu, kas neradītu papildus administratīvo slogu uzņēmējiem un papildus izdevumus šādas sistēmas administrēšanai, bet sekmētu un nodrošinātu valsts pārvaldes iestāžu rīcībā jau esošo kontroles rīku pilnvērtīgu izmantošanu un tālāku pilnveidošanu – ārpakalpojuma grāmatvežu obligātās civiltiesiskās apdrošināšanas ievērošanas kontrole, licencētu grāmatvedības programmu izmantošanas kontrole, noziedzīgi iegūtu līdzekļu legalizācijas un sankciju risku vadības sistēmu pārbaudes un izmantot citus jau pastāvošos kontroles instrumentus.Ministrija anotācijā norādījusi, ka daudzos gadījumos ierobežojošās normas pakalpojumu nozarē ierobežo konkurenci, tādējādi mazinot stimulu pakalpojumu sniedzējiem pazemināt cenas un celt savu pakalpojumu kvalitāti. Ministrija likumprojekta anotācijā norādījusi, ka šajā kontekstā būtu jādomā ne tikai par kompetences un profesionalitātes līmeņa paaugstināšanu grāmatvedības pakalpojumu sniedzējiem, bet arī par tādu uzņēmējdarbības vides nosacījumu radīšanu, kas neierobežo to saimniecisko darbību. LTRK ieskatā, ieviešot ārpakalpojuma grāmatvežu licencēšanu Likumprojektā piedāvātajā redakcijā, tiktu panākts gluži pretējais. Proti, ieviešot ārpakalpojuma grāmatvežu licencēšanu, netiktu mazināti identificētie riski, kas saistās ar visu grāmatvežu izmantošanu noziedzīgi iegūtu līdzekļu legalizācijā. | **Panākta vienošanās starpministriju sanāksmē**Anotācijā ir sniegta Latvijas Tirdzniecības un rūpniecības kameras viedoklim pretēja argumentācija. Uzņēmēju administratīvā sloga izvērtējums neliecina, ka likumprojekts radītu uzņēmējiem nesamērīgu administratīvo slogu. | **Attiecīgi precizēta anotācija (7.-8.lpp).** |
| 14. | **Latvijas Tirdzniecības un rūpniecības kamera (elektroniskā saskaņošana 03.10.2019) :****1**) Atbilstoši Likumprojekta anotācijai, Moneyval eksperti piektās kārtas izvērtējumā norādījuši, ka nepieciešams izvērtēt grāmatvedības pakalpojumu sniedzēju licencēšanas iespēju, jo grāmatvedības ārpakalpojumu sniedzējiem ir izvirzītas nepietiekami stingras prasības darbības uzsākšanai. Likumprojekta anotācijā norādīts, ka licencēšana nav vienīgais iespējamais mehānisms. Kā izriet no likumprojekta anotācijas, likumprojekta mērķis ir pēc būtības sakārtot tās neregulēto profesiju nozares, kuras ir pakļautas augstam noziedzīgi iegūtu līdzekļu legalizācijas riskam. Ievērojot minēto, nevar piekrist likumprojektā iekļautajam ārpakalpojumu grāmatvežu licencēšanas modelim. LTRK ieskatā Likumprojekta mērķa sasniegšanai pietiekama būtu grāmatvežu reģistrācija (darbības paziņošana) publiskā reģistrā. Lai arī var piekrist Likumprojekta anotācijā definētajiem nozares riska elementiem, iepazīstoties ar likumprojektu un tā anotāciju, nevar secināt, ka ārpakalpojuma grāmatvežu licencēšana būtu vienīgais, samērīgākais un piemērotākais nozares risku mazināšanas vai izslēgšanas instruments. LTRK vairākkārt uzsvērusi, ka likumprojekta mērķu sasniegšanai piemērota būtu grāmatvežu reģistrācijas (jeb darbības paziņošanas) ieviešana, vienlaikus nodrošinot pilnvērtīgu esošo nozares kontroles mehānismu izmantošanu. LTRK ierosina veidot tādu grāmatvedības pakalpojumu sniedzēju tiesisko regulējumu, kas neradītu papildus administratīvo slogu uzņēmējiem un papildus izdevumus šādas sistēmas administrēšanai, bet sekmētu un nodrošinātu valsts pārvaldes iestāžu rīcībā jau esošo kontroles rīku pilnvērtīgu izmantošanu un tālāku pilnveidošanu – ārpakalpojuma grāmatvežu obligātās civiltiesiskās apdrošināšanas ievērošanas kontrole, licencētu grāmatvedības programmu izmantošanas kontrole, noziedzīgi iegūtu līdzekļu legalizācijas un sankciju risku vadības sistēmu pārbaudes un izmantot citus jau pastāvošos kontroles instrumentus. Tāpat tiesiskajam regulējumam jānodrošina, ka netiek pasliktināts atsevišķu grupu tiesiskais stāvoklis. Proti, kontroles un kvalitātes nodrošināšanas prasības vienlīdz jāattiecina gan uz ārpakalpojuma grāmatvežiem, gan grāmatvežiem, kas pienākumus veic, pamatojoties uz darba līgumu. | **Panākta vienošanās pēc starpministriju sanāksmes (23.10.2019.):**Likumprojekta anotācijā ir sniegts samērīguma izvērtējums un pamatojums tam, ka licencēšana ir likumprojekta mērķim atbilstošākais risinājums salīdzinājumā ar reģistrāciju (darbības paziņošana) publiskā reģistrā. Attiecībā uz štata grāmatvežiem, norādām, ka mērķgrupas izvēles pamatojums ir sniegts anotācijā. Lai arī Latvijas Tirdzniecības un rūpniecības kamera uzskata, ka reģistrācija būtu vēlamāks risinājums, tā konceptuāli neiebilst pret licencēšanas prasībām un ar 2019. gada 23. oktobra vēstuli Nr. 2019/1064 atsauc savus elektroniskajā saskaņošanā (03.10.2019) izteiktos iebildumus. |  |
| 15.  | **Latvijas Tirdzniecības un rūpniecības kamera (elektroniskā saskaņošana 03.10.2019.) :**2) Vēršam Ministrijas uzmanību uz Likumprojekta izstrādes gaitā notikušo diskusiju par grāmatvedības pakalpojumu sniedzējiem uzņēmumu grupu ietvaros. Lai arī pēc būtības nav ņemti vērā vairāki Izziņā iekļautie iebildumi par tādu grāmatvedības pakalpojumu sniedzēju reģistrāciju, kas darbojas vienas uzņēmumu grupas ietvaros, LTRK aicina Likumprojektā iekļaut tiesību normas, kas paredzētu automātisku tādu grāmatvedības ārpakalpojumu sniedzēju iekļaušanu grāmatvedības pakalpojumu sniedzēju reģistrā, kas pakalpojumus sniedz vienas uzņēmumu grupas ietvaros un jau reģistrējušies Valsts ieņēmumu dienestā kā Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjekts, iesniedzot ziņojumu par darbības veidu Valsts ieņēmumu dienestam. | **Panākta vienošanās pēc starpministriju sanāksmes (23.10.2019.):**Likumprojekta anotācijā ir sniegts pamatojums tam, ka dalība grupā (uzņēmumu) nav uzskatāma par noziedzīgi iegūtu līdzekļu legalizācijas risku mazinošu faktoru, kas būtu ņemams vērā, atbrīvojot grupas uzņēmumus no licencēšanās prasībām.Individuālā saskaņošanā Latvijas Tirdzniecības un rūpniecības kameras valdi panākta vienošanās, ka tā atsauc savus elektroniskajā saskaņošanā (03.10.2019) izteiktos iebildumus (2019. gada 23. oktobra vēstule Nr. 2019/1064). |  |
| 16. | **Latvijas Zvērinātu revidentu asociācija**:Latvijas Zvērinātu revidentu asociācija (turpmāk – LZRA) kopumā atbalsta likumprojektu un centienu ieviest stingrāku grāmatvedības ārpakalpojumu sniedzēju jomas uzraudzību ar mērķi mazināt noziedzīgi iegūtu līdzekļu legalizācijas risku. Tajā pašā laikā pamatojoties uz LZRA biedru izteiktajām bažām un spriedumiem, LZRA pauž šādus iebildumus. Kā norādīts likumprojekta anotācijā, licencēšana nav vienīgais iespējamais grāmatvedības pakalpojumu jomas uzraudzības mehānisms. Likumprojektā ietvertais licencēšanas modelis kā grāmatvedības pakalpojumu sniedzēju reģistra turētāju un uzraugu norāda VID. LZRA ieskatā tādējādi pēc būtības veidosies interešu konflikts – VID vienlaicīgi, kā jau to pašreiz paredz likums “Par valsts ieņēmum dienestu”, novērsīs un atklās noziedzīgus nodarījumus valsts nodokļu, nodevu un citu valsts noteikto obligāto maksājumu jomā un muitas lietu jomā, un pilnībā kontrolēs grāmatvedības ārpakalpojumu sniegšanu, potenciāli iegūstot tiesības regulēt grāmatvedības uzskaites jomu. LZRA vēlas norādīt, ka grāmatvedības politikas organizēšana un valstiskā uzraudzība (gan normatīvu izstrāde, gan pakalpojumu sniedzēju tiešā regulēšana) nav savienojama ar nodokļu kontroles jomu, jo pareiza un atbilstoša nodokļu aprēķināšana balstās uz sākotnēji atbilstoši normatīvo aktu prasībām kārtotu grāmatvedības uzskaiti. Līdzīgi, kā nodokļus jomā, arī grāmatvedībā nereti nepieciešami valsts atbildīgās institūcijas skaidrojumi par politiku piemērošanu konkrētās situācijās. Apvienojot gan grāmatvedības, gan nodokļu politikas uzraudzību vienas iestādes rokās veidosies konfliktējoša situācija – VID kontrolēs gan nodokļu nosacītās bāzes veidošanos un uzskaites veicējus, gan skaidros un interpretēs nodokļu piemērošanu. Papildus tam, šāda VID uzraudzības funkciju ieviešana saistīta ar papildus budžeta līdzekļu nepieciešamību. LZRA ieskatā samērīgāk būtu izmantot kādu citu, šobrīd jau eksistējošu iespēju reģistrēt grāmatvedības ārpakalpojumu sniedzējus, piemēram, sakārtojot uzņēmējdarbības veidu (NACE) kodu klasifikāciju attiecīgi nodalot apvienotos (69.20), pakalpojumu veidus atsevišķi, un nosakot obligātu grāmatvedības ārpakalpojumu sniedzēju reģistrācijas pienākumu publiskā reģistrā. | **Panākta vienošanās starpministriju sanāksmē**LZRA iebildumā nav sniegts VID funkciju izvērtējums, kas apliecinātu LZRA pieņēmumu, kā rezultātā nav iespējams gūt pārliecību, ka jaunas funkcijas (licencēšanas) ieviešana radītu interešu konfliktu vai iespaidotu citu VID funkciju izpildi. VID vērtējumā grāmatvedības ārpakalpojumu sniedzēju licencēšana nekādi neietekmēs VID funkcijas normatīvo aktu skaidrošanā vai piemērošanā, tai skaitā attiecībā uz grāmatvedības ārpakalpojumu sniedzējiem. |  |
| 17. | **Latvijas Zvērinātu revidentu asociācija (starpministriju sanāksme)**:Priekšlikums anotācijā sniegt skaidrojumu par atbildības nodalīšanu.  | **Ņemts vērā** | **Attiecīgi precizēta anotācija (6.lpp).** |
| 18. | **Latvijas Darba devēju konfederācija (starpministriju sanāksme):** Priekšlikums papildināt anotāciju ar pamatoju, kādēļ licencēšanas prasības tiek attiecinātas arī uz grupas uzņēmumiem. | **Ņemts vērā** | **Attiecīgi precizēta anotācija (4.lpp).** |
| 19. | **AS Latvijas finieris (starpministriju sanāksme):** Priekšlikums papildināt anotāciju ar pamatoju, kādēļ licencēšanas prasības tiek attiecinātas arī uz grupas uzņēmumiem. | **Ņemts vērā** | **Attiecīgi precizēta anotācija (4.lpp).** |
| 20. | **Valsts kanceleja:**1) Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 4. punktā noteikto un ņemot vērā likumprojekta ietekmi uz tautsaimniecību, aicinām papildināt anotācijas I. sadaļas 2. punktu ar:a) iespējamo alternatīvo risinājumu izvērtējumu;b) likumprojektā paredzētā regulējuma ietekmi uz uzņēmējdarbības vidi;c) likumprojektā paredzētā regulējuma ietekmi uz maziem, vidējiem un jaunuzņēmumiem (MVU tests);d) likumprojektā paredzētā regulējuma ietekmi uz konkurenci (t.sk. uz grāmatvežu pakalpojumu sniedzēju konkurenci). | Ņemts vērā | **Attiecīgi precizēta anotācija (4.-8.lpp).** |
| 21. | **Valsts kanceleja (starpministriju sanāksme):**Priekšlikums papildināt anotācijā ietvertā regulējuma ietekmes uz maziem, vidējiem un jaunuzņēmumiem izvērtējumu. | Ņemts vērā | **Attiecīgi precizēta anotācija (8.lpp).** |
| 22. | **Valsts kanceleja:**2) Lūdzam papildināt anotācijas I. sadaļas 2. punktu ar:a) paredzētā regulējuma mērķa grupas izvēles pamatojumu, kas apliecinātu izraudzīto līdzekļu piemērotību izvirzītā mērķa sasniegšanai, ņemot vērā to, ka likumprojekta izstrādes pamatojums ir noziedzīgi iegūtu līdzekļu legalizācijas un terorisma finansēšanas novēršana, taču grāmatvedības ārpakalpojumu nozarē konstatētajos pārkāpumos tikai 5% no tirgus dalībniekiem tiek konstatēti Noziedzīgi iegūtu līdzekļu legalizācijas un terorisma finansēšanas novēršanas likuma normu pārkāpumi;b) analīzi, kādā veidā piedāvātais risinājums pozitīvi ietekmēs grāmatvežu kompetences un profesionalitātes līmeņa paaugstināšanos, uzlabos darījumu caurskatāmību, veicinās uzticēšanos valsts pārvaldei un tautsaimniecībai; c) citu valstu, kas būtu reprezentatīvi Latvijas situācijai, pieredzi grāmatvedības jomas regulēšanā, kas apliecinātu paredzētā risinājuma efektivitāti;d) analīzi, kā tiks risināts likumprojektā paredzētā regulējuma diskriminējošs raksturs attiecībā pret tā mērķa grupu, salīdzinot ar štata grāmatvežiem un personām, kas pašas veic grāmatvedības uzskaiti savos uzņēmumos;e) analīzi, kādā veidā likumprojektā paredzētais regulējums pozitīvi ietekmē grāmatvežu ētikas celšanos;f) izvērtējumu, kā likumprojekts veicinās konkurenci. | Ņemts vēra  | **Attiecīgi precizēta anotācija:****a) 4.lpp;****b) 5.-7.lpp;****c) 10.-11.lpp;****d) 4.lpp;****e) 11.lpp;****f) 5.-6.lpp.** |
| 23. | **Valsts kanceleja:**3) Lūdzam novērst informācijas atkārtošanos anotācijas I. sadaļas 2. punktā (2. lpp un 10. lpp). | Ņemts vērā | **Attiecīgi precizēta anotācija (2.lpp).** |
| 24. | **Valsts kanceleja:**4) Saskaņā ar instrukcijas 25.1 pantu un ņemot vērā, ka likumprojekts paredz atbilstības prasību ieviešanu noteiktai personu grupai (7200 personām, kas ir reģistrējušies kā grāmatvedības ārpakalpojumu sniedzēji), aicinām veikt atbilstības izmaksu monetāro novērtējumu un iekļaut to anotācijas II. sadaļas 4. punktā. | Ņemts vērā | **Attiecīgi precizēta anotācija (22.lpp).** |
| 25. | **Valsts kanceleja:**5) Lūdzam papildināt anotācijas III. sadaļas 6.2. apakšpunktā paredzēto par Valsts ieņēmumu dienesta darbinieku piemaksām par personisko darba ieguldījumu un darba kvalitāti 10% apmērā no mēnešalgas ar skaidrojumu, kā tiks vērtēta to piešķiršana un no kura brīža tās tiks piešķirtas; | Ņemts vērā | **Attiecīgi precizēta anotācija (25.lpp).** |
| 26. | **Valsts kanceleja:**6) Aicinām veikt izvērtējumu par likumprojekta atbilstību Eiropas Parlamenta un Padomes Direktīvas (ES) 2018/958 (2018. gada 28. jūnijs) par samērīguma novērtēšanu pirms jaunas profesiju reglamentācijas pieņemšanas prasībām un iekļaut to anotācijas V. sadaļas 1. punktā. | **Panākta vienošanās starpministriju sanāksmē**Netiek ieviesta jauna reglamentēta profesija. Atbilstoši likuma Par grāmatvedību 3.panta trešās daļas 1.punktā noteiktajam grāmatvedis ir fiziskā persona, kuras kvalifikācija atbilst Ministru kabineta noteiktajai grāmatveža ceturtā vai trešā līmeņa kvalifikācijai un kuras kompetenci apliecina attiecīgs izglītības dokuments (diploms vai apliecība), kā arī tāda fiziskā persona, kuras kompetenci attiecīgajos grāmatvedības jautājumos apliecina pieredze vai atbilstošs sertifikāts un kura veic grāmatveža pienākumus. Ministru kabineta 2017.gada 23.maija noteikumu Nr.264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” 453.punktā tiek noteikta atsevišķā grupa “3313”, kura sevī iekļauj dažādus gramatvedības specialistus, kuriem ir nepieciešama ceturtā līmeņa kvalifikācija, savukārt neviens no šiem speciālistiem netiek kvalificēts kā ārpakalpojuma grāmatvedis. Tādējādi var pieņemt, ka nepastāv tāda profesija kā ārpakalpojuma grāmatvedis. Šo faktu papildus apliecina, tas ka ārpakalpojuma grāmatveža definīcija ir noteikta likuma Par grāmatvedību 3.panta trešās daļas 2.punktā, kas paredz, ka grāmatvedis kļūst par ārpakalpojuma grāmatvedi tad, kad tas uzņēmumam sniedz pakalpojumu pamatojoties uz rakstveida līgumu ar uzņēmumu (izņemot darba līgumu). Galvenais kritērijs, kas atšķir grāmatvedi no ārpakalpojuma grāmatveža ir pakalpojuma daba (ārpakalpojums), tādējādi arī licencēšanas prasības tiek attiecinātas nevis uz konkrētu profesiju, bet gan uz pakalpojumu. Licence ir atļauja veikt kādu darbību, konkrētajā gadījumā sniegt pakalpojumu. Ārpakalpojuma grāmatveža licence ar konkrētām izglītības prasībām nav uzskatāma par grāmatveža profesiju reglamentējošu mehānismu, bet gan par atļauju sniegt konkrētu pakalpojumu, jo attieksies uz pakalpojumu nevis profesiju un visi grāmatvedības profesijas pārstāvji joprojām varēs turpināt strādāt par grāmatvežiem un tikt nodarbināti grāmatvedības ārpakalpojumu sniedzējos, savukārt licences prasībām būs jāatbilst tikai ārpakalpojuma sniedzēja atbildīgajai personai. Ņemot vērā iepriekš minēto, kā arī to, ka prasības grāmatveža profesijai nemainās, nav pamatots pieņēmums, ka, ieviešot ārpakalpojuma grāmatvežu licenci, tiktu reglamentēta grāmatveža profesija. | **Attiecīgi precizēta anotācija (4.-6.lpp).** |
| 27. | **Valsts kanceleja (starpministriju sanāksme):**Priekšlikums papildināt licencēšanas un sertifikācijas ietekmes salīdzinošo izvērtējumu. | **Ņemts vēra** | **Attiecīgi precizēta anotācija (5.lpp).** |
| 28. | **Valsts kanceleja (starpministriju sanāksme):**Priekšlikums precizēt anotācijas 2.sadaļas 2.punktā ietverto fiskālās ietekmes aprēķina formulējumu, kā arī licences izmaksas ietekmes aprēķinu. | **Ņemts vērā** | **Attiecīgi precizēta anotācija (8.-9.,22.,24.lpp).** |
| 29. | **Vides aizsardzības un reģionālās attīstības ministrija:**1.Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Noteikumu projektā identificējams tāds valsts pārvaldes pakalpojums kā, piemēram, “Grāmatvedības ārpakalpojuma sniedzēju licencēšana”. Lūdzam identificēt valsts pārvaldes pakalpojumu, to nosaukumu veidojot atbilstoši Vides aizsardzības un reģionālās attīstības ministrijas izstrādātajiem un 2019. gada 10. aprīlī apstiprinātajiem metodiskajiem ieteikumiem “Metodiskie ieteikumi valsts pārvaldes pakalpojumu pārvaldībai”. Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. Ņemot vērā minēto, lūdzam sākotnējā ietekmes novērtējuma ziņojuma I sadaļas 2. punktā pakalpojuma sniegšanas kanālus.  | Ņemts vērā | **Attiecīgi precizēta anotācija (2.-3.lpp).** |
| 30. | **Vides aizsardzības un reģionālās attīstības ministrija:**2. Pēc likumprojekta “Grozījumi likumā “Par grāmatvedību”” (VSS-692) spēkā stāšanās lūdzam nodrošināt pakalpojuma aprakstīšanu valsts pārvaldes pakalpojumu portālā Latvija.lv, iekļaujot Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 9. punktā minēto informāciju par pakalpojumu. | Ņemts vērāPēc likumprojekta apstiprināšanas Saeimā tiks sagatavots pakalpojuma apraksts. |  |

|  |
| --- |
| Atbildīgā amatpersona |
|  | (paraksts) |

Artis Aizupietis

Valsts ieņēmumu dienesta

Nelegāli iegūtu līdzekļu legalizācijas novēršanas pārvaldes

Metodikas atbalsta un riska analīzes daļas

galvenais jurists tālr. 67122499

Artis.Aizupietis@vid.gov.lv